 **ODBOR ZA GOSPODARSTVO IN GOSPODARSKE JAVNE SLUŽBE**

**Občina Bovec**

Trg golobarskih žrtev 8

5230 Bovec

Telefon: SI (386) 05/384-19-01

E-pošta: [obcina.info@bovec.si](mailto:obcina.info@bovec.si)

Številka: 011-02/2023

Datum: 13. 11. 2024

**ZAPISNIK**

**10. redne seje** **Odbora za gospodarstvo in gospodarske javne službe,**

**ki je bila v sredo, 13. 11. 2024, s pričetkom ob 17. uri v veliki dvorani Stergulčeve hiše v Bovcu**

*Prisotni člani Odbora za gospodarstvo in gospodarske javne službe:*

Bojana Zorč Kravanja, Mitja Kravanja, Kristina Došen, Erik Cuder in Tjaša Komac

*Odsotni člani Odbora za gospodarstvo in gospodarske javne službe:*

Igor Černuta (se je opravičil), Alen Jurečič(se je opravičil)

Ostali prisotni: Valter Mlekuž, župan, mag. Cecilija Avsenik, v.d. direktorice občinske uprave, Marjeta Kavčič (občinska uprava), Andrej Fon (občinska uprava), Darja Klavora (občinska uprava)

Poročevalci: Mitja Costantini, direktor Komunale Tolmin *(k točkama 2, 3)*

Seja se je pričela z uvodnim pozdravom predsednice Odbora za gospodarstvo in gospodarske javne službe (v nadaljevanju: OGGJS), Bojane Zorč Kravanja. Preverila je prisotnost članov OGGJS in ugotovila, da je prisotnih pet (5) članov od sedmih (7) in tako potrdila sklepčnost.

Sledilo je glasovanje o predlaganem dnevnem redu:

**Dnevni red:**

1. **Pregled in potrditev zapisnika 9. redne seje Odbora za gospodarstvo in GJS**
2. **Sprememba cen oskrbe s pitno vodo, odvajanja in čiščenja komunalnih odpadnih in padavinskih voda, ravnanja s komunalnimi odpadki ter vključitev storitve praznjenja greznic in MKČN v program rednega izvajanja gospodarskih javnih služb**
3. **Predstavitev izhodišč za pripravo novega Odloka o načinu izvajanja obvezne občinske gospodarske javne službe zbiranja komunalnih odpadkov v občini Bovec**
4. **Predlog Sklepa o spremembah in dopolnitvah Sklepa o določitvi javnih parkirnih površin, višini parkirnin in letnih dovolilnic na območju Občine Bovec**
5. **Razprava in oblikovanje mnenja o predlogu za povišanje turistične takse in uskladitvi Odloka o turistični in promocijski taksi v občini Bovec**
6. **Razno**

Bojana Zorč Kravanja, predsednica OGGJS je dala na glasovanje predlagan dnevni red 10. redne seje OGGJS. Prisotni člani OGGJS so dnevni red potrdili **soglasno**.

# Ad1) Pregled zapisnika 9. redne seje Odbora za gospodarstvo in GJS

Bojana Zorč Kravanja (v nadaljevanju: predsednica) je pozvala odbornike k podaji pripomb na obravnavan zapisnik. Ker pripomb na zapisnik ni bilo, ga je predsednica dala na glasovanje:

**OGGJS je s petimi (5) glasovi za potrdil zapisnik 9. redne seje.**

**Ad2) Sprememba cen oskrbe s pitno vodo, odvajanja in čiščenja komunalnih odpadnih in padavinskih voda, ravnanja s komunalnimi odpadki ter vključitev storitve praznjenja greznic in MKČN v program rednega izvajanja gospodarskih javnih služb**

Predsednica je pozdravila direktorja Komunale Tolmin d.o.o., Mitja Costantinija, in mu predala besedo.

Mitja Costantini uvodoma pove, da morajo v skladu z Uredbo o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12, 109/12, 76/17, 78/19; v nadaljevanju: Uredba), kot izvajalci javnih služb vsako leto pripraviti elaborate, v katerih je ugotovljena razlika med potrjeno ceno in obračunsko ceno glede na dejansko količino opravljenih storitev v preteklem obračunskem obdobju ter izračunati predračunske cene za naslednje obdobje. V nadaljevanju podrobno predstavi metodologijo za izračun cen, kot izhaja iz Uredbe ter uporabljena izhodišča in dejstva, ki vplivajo na izračun predračunskih cen za leto 2025.

V obravnavo in sprejetje predlaga vključitev storitve, povezane z nepretočnimi greznicami, obstoječimi greznicami in malimi komunalnimi čistilnimi napravami (MKČN), v program rednega izvajanja gospodarskih javnih služb in predlog izračunane cene storitve.

V skladu s določbami 19. in 20. člena Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12, 109/12, 76/17, 78/19 in 44/22 – ZVO-2) bi se storitve povezane z nepretočnimi greznicami, obstoječimi greznicami in malimi komunalnimi čistilnimi napravami (MKČN) morale uporabnikom mesečno zaračunavati preko omrežnine in cene storitve. Same storitve praznjenja greznic in MKČN pa bi Komunala Tolmin d.o.o. skladno Uredbe o odvajanju in čiščenju komunalne odpadne vode (Uradni list RS, št. 98/15, 76/17, 81/19, 194/21 in 44/22 – ZVO-2) morala izvajati v skladu s programom izvajanja te gospodarske javne službe (najmanj enkrat na tri leta).

V zaključku predstavitve na podlagi simulacije stroškov predstavi primerjavo med obstoječimi in predračunskimi/predlaganimi cenami na primeru štiričlanske družine.

Predsednica se zahvali poročevalcu za predstavitev in odpre razpravo. Na pobude in vprašanja je odgovarjal Mitja Costantini.

Razpravljali so: Mitja Kravanja, Bojana Zorč Kravanja, Tjaša Komac, Mitja Costantini.

Mitja Kravanja je izpostavil nepoštenost glede vključitve storitve praznjenja greznic in malih čistilnih naprav v program rednega izvajanja GJS, saj so ljudje morali sami investirati v MKČN in jih čistiti na svoje stroške, ki so bistveno manjši od predlaganih novih cen. Povedal je, da se s predlogom novih cen ne strinja.

Predsednico zanima, ali se cena nanaša na enega človeka ali na celotno gospodinjstvo. Mitja Constantini pojasni, da je cena sestavljena iz omrežnine, ki se obračuna na greznico oz. MKČN, in cene storitve, ki se izračuna na m3 porabljene vode.

Tjašo Komac zanima kako je s tistimi, ki nimajo urejene čistilne naprave. Mitja Constantini pojasni, da je rok za ureditev 31. 12. 2025.

Mitja Kravanja zanima, koliko je povprečna mesečna poraba mešanih komunalnih odpadkov. Mitja Constantini pove izračun za vse tri občine skupaj (Bovec, Kobarid, Tolmin) ter da to znaša 4,17 kg/prebivalca/mesec.

Po končani razpravi je predsednica k predlogu za spremembo cen oskrbe s pitno vodo, odvajanja in čiščenja komunalnih odpadnih in padavinskih voda, ravnanja s komunalnimi odpadki ter vključitve storitve praznjenja greznic in MKČN v program rednega izvajanja gospodarskih javnih služb dala na glasovanje naslednje **mnenje:**

**I.**

**Odbor za gospodarstvo in gospodarske javne službe podaja pozitivno mnenje k predlaganemu gradivu, da je primerno za nadaljnjo obravnavo na seji Občinskega sveta Občine Bovec.**

**II.**

**Občinskemu sveto Občine Bovec predlaga, da predlagane spremembe cen oskrbe s pitno vodo, odvajanja in čiščenja komunalnih odpadnih in padavinskih voda, ravnanja s komunalnimi odpadki ter vključitev storitve praznjenja greznic in MKČN v program rednega izvajanja gospodarskih javnih služb, ki bi se uveljavile s 1. 1. 2025, sprejme v predlagani obliki (predlagane cene so brez DDV):**

**S K L E P**

I.

Sprejme se vodarina v višini **1,2127 EUR/m3**.

II.

Sprejme se višina omrežnine, ki se obračunava glede na zmogljivost priključkov, določenih s premerom vodomera:

|  |  |
| --- | --- |
|  | **EUR/priključek** |
| DN20 | 2,5298 |
| DN25 | 7,5894 |
| DN40 | 25,2980 |
| DN50 | 37,9470 |
| DN80 | 126,4900 |
| DN100 | 252,9800 |
| DN150 | 505,9600 |

III.

Cena storitve javne službe oskrbe s pitno vodo iz I. in II. točke tega sklepa se začne uporabljati s 1. 1. 2025.

IV.

Sklep se objavi v Uradnem listu Republike Slovenije in začne veljati naslednji dan po objavi.

**S K L E P**

I.

Sprejme se cena opravljanja storitve javne službe odvajanja komunalne in padavinske odpadne vode v višini **0,4641 EUR/m3.**

II.

Sprejme se višina omrežnine, ki se obračunava glede na zmogljivost priključkov, določenih s premerom vodomera:

|  |  |
| --- | --- |
|  | **EUR/priključek** |
| DN20 | 2,1033 |
| DN25 | 6,3099 |
| DN40 | 21,0330 |
| DN50 | 31,5495 |
| DN80 | 105,1650 |
| DN100 | 210,3300 |
| DN150 | 420,6600 |

III.

Cena storitve javne službe odvajanja komunalne in padavinske odpadne vode iz I. in II. točke tega sklepa se začne uporabljati s 1. 1. 2025.

IV.

Sklep se objavi v Uradnem listu Republike Slovenije in začne veljati naslednji dan po objavi.

**S K L E P**

I.

Sprejme se cena opravljanja storitve javne službe čiščenja komunalne in padavinske odpadne vode v višini **1,2089 EUR/m3.**

II.

Sprejme se višina omrežnine, ki se obračunava glede na zmogljivost priključkov, določenih s premerom vodomera:

|  |  |
| --- | --- |
|  | **EUR/priključek** |
| DN20 | 2,6006 |
| DN25 | 7,8018 |
| DN40 | 26,0060 |
| DN50 | 39,0090 |
| DN80 | 130,0300 |
| DN100 | 260,0600 |
| DN150 | 520,1200 |

III.

Cena storitve javne službe čiščenja komunalne in padavinske odpadne vode iz I. in II. točke tega sklepa se začne uporabljati s 1. 1. 2025.

IV.

Sklep se objavi v Uradnem listu Republike Slovenije in začne veljati naslednji dan po objavi.

**S K L E P**

I.

Sprejme se cena opravljanja storitve, povezane z nepretočnimi greznicami, obstoječimi greznicami in malimi komunalnimi čistilnimi napravami, v višini **0,9705 EUR/m3.**

II.

Sprejme se višina omrežnine, ki se obračunava glede na zmogljivost priključkov, določenih s premerom vodomera:

|  |  |
| --- | --- |
|  | **EUR/priključek** |
| DN20 | 1,2349 |

III.

Cena za storitve, povezane z nepretočnimi greznicami, obstoječimi greznicami in malimi komunalnimi čistilnimi napravami, iz I. in II. točke tega sklepa se začne uporabljati s 1. 1. 2025.

IV.

Sklep se objavi v Uradnem listu Republike Slovenije in začne veljati naslednji dan po objavi.

**S K L E P**

**o določitvi cen storitve obvezne občinske gospodarske javne službe ravnanja s komunalnimi odpadki**

I.

Določijo se naslednje cene storitve obvezne občinske gospodarske javne službe ravnanja s komunalnimi odpadki:

|  |  |
| --- | --- |
| 1. Zbiranje določenih vrst komunalnih odpadkov: |  |
| 1.1 cena stroškov javne infrastrukture: | 0,0049 €/kg |
| 1.2. cena storitev javne službe: | 0,2966 €/kg |
| 2. Zbiranje bioloških odpadkov: |  |
| 2.1 cena stroškov javne infrastrukture: | 0,0052 €/kg |
| 2.2 cena storitev javne službe: | 0,2401 €/kg |
| 3. Obdelava komunalnih odpadkov: | 0,2442 €/kg |
| 4. Odlaganje ostankov obdelave komunalnih odpadkov: | 0,0089 €/kg |

II.

Na podlagi veljavnega tarifnega sistema se določijo naslednje cene:

1. za odvoz po posodah:

|  |  |  |  |  |
| --- | --- | --- | --- | --- |
| **Posoda** | **Vrsta**  **odpadka** | **Cena storitve**  **€/odvoz** | **Cena infrastrukture**  **€/odvoz** | **Cena skupaj**  **€/odvoz** |
| 120l | ostanek zbiranje | 2,2119 | 0,0365 | 2,2484 |
| ostanek obdelava | 2,2280 |  | 2,2280 |
| ostanek odlaganje | 0,0812 |  | 0,0812 |
|  | SKUPAJ: | 4,5211 | 0,0365 | 4,5576 |
| 240l | ostanek zbiranje | 4,4237 | 0,0731 | 4,4968 |
| ostanek obdelava | 4,4559 |  | 4,4559 |
| ostanek odlaganje | 0,1624 |  | 0,1624 |
|  | SKUPAJ: | 9,0420 | 0,0731 | 9,1151 |
| 500l | ostanek zbiranje | 9,2161 | 0,1523 | 9,3684 |
| ostanek obdelava | 9,2832 |  | 9,2832 |
| ostanek odlaganje | 0,3383 |  | 0,3383 |
|  | SKUPAJ: | 18,8376 | 0,1523 | 18,9899 |
| 700l | ostanek zbiranje | 12,9026 | 0,2132 | 13,1158 |
| ostanek obdelava | 12,9964 |  | 12,9964 |
| ostanek odlaganje | 0,4737 |  | 0,4737 |
|  | SKUPAJ: | 26,3727 | 0,2132 | 26,5859 |
| 900l | ostanek zbiranje | 16,5891 | 0,2741 | 16,8632 |
| ostanek obdelava | 16,7097 |  | 16,7097 |
| ostanek odlaganje | 0,6090 |  | 0,6090 |
|  | SKUPAJ: | 33,9078 | 0,2741 | 34,1819 |
| 1100l | ostanek zbiranje | 20,2755 | 0,3350 | 20,6105 |
| ostanek obdelava | 20,4229 |  | 20,4229 |
| ostanek odlaganje | 0,7443 |  | 0,7443 |
|  | SKUPAJ: | 41,4427 | 0,3350 | 41,7777 |
| 5m3 | ostanek zbiranje | 92,1614 | 1,5226 | 93,6840 |
| ostanek obdelava | 92,8316 |  | 92,8316 |
| ostanek odlaganje | 3,3833 |  | 3,3833 |
|  | SKUPAJ: | 188,3763 | 1,5226 | 189,8989 |
| 7m3 | ostanek zbiranje | 129,0260 | 2,1316 | 131,1576 |
| ostanek obdelava | 129,9642 |  | 129,9642 |
| ostanek odlaganje | 4,7366 |  | 4,7366 |
|  | SKUPAJ: | 263,7268 | 2,1316 | 265,8584 |
| 10m3 | ostanek zbiranje | 184,3228 | 3,0451 | 187,3679 |
| ostanek obdelava | 185,6631 |  | 185,6631 |
| ostanek odlaganje | 6,7666 |  | 6,7666 |
|  | SKUPAJ: | 376,7525 | 3,0451 | 379,7976 |
| 120l | organski | 7,8204 | 0,1694 | 7,9898 |
| 240l | organski | 15,6408 | 0,3387 | 15,9795 |
| 240l | embal. | 4,4237 | 0,0731 | 4,4968 |
| 240l | papir | 4,4237 | 0,0731 | 4,4968 |
| 1100l | embal. | 20,2755 | 0,3350 | 20,6105 |
| 1100l | papir | 20,2755 | 0,3350 | 20,6105 |
| 1100l | sveče | 20,2755 | 0,3350 | 20,6105 |
| 1100l | organski | 71,6870 | 1,5526 | 73,2396 |
| 1,23m3 | steklo | 22,6717 | 0,3745 | 23,0462 |
| 1,8m3 | embal. | 33,1781 | 0,5481 | 33,7262 |
| 1,8m3 | papir | 33,1781 | 0,5481 | 33,7262 |
| 1,8m3 | tekstil | 33,1781 | 0,5481 | 33,7262 |
| 3,2m3 | embal. | 58,9833 | 0,9744 | 59,9577 |
| 3,2m3 | papir | 58,9833 | 0,9744 | 59,9577 |
| 7m3 | embal. | 129,0260 | 2,1316 | 131,1576 |
| 10m3 | embal. | 184,3228 | 3,0451 | 187,3679 |
| 10m3 | papir | 184,3228 | 3,0451 | 187,3679 |

in

1. za odvoz po osebah:

|  |  |  |  |
| --- | --- | --- | --- |
|  |  |  | €/os/mesec |
|  | **Cena storitev** | **Cena infrastrukture** | **Cena skupaj** |
| Zbiranje | 5,6146 | 0,0928 | 5,7074 |
| Ostanek obdelava | 1,0183 |  | 1,0183 |
| Ostanek odlaganje | 0,0371 |  | 0,0371 |
| Biološki odpadki | 0,5714 | 0,0124 | 0,5838 |
| SKUPAJ: | 7,2414 | 0,1052 | 7,3466 |

III.

Cena storitve javne službe ravnanja z odpadki iz I. in II. točke tega sklepa se začne uporabljati s 1. 1. 2025.

IV.

Sklep se objavi v Uradnem listu Republike Slovenije in začne veljati naslednji dan po objavi.

**S K L E P**

I.

Za uporabnike, ki so gospodinjstva ali izvajalci nepridobitnih dejavnosti, se iz Proračuna Občine Bovec določi subvencija cene javne infrastrukture za:

* zbiranje določenih vrst komunalnih odpadkov v višini 100 %,
* zbiranje bioloških odpadkov v višini 100 %.

II.

S tem sklepom določena subvencija se začne uporabljati z uveljavitvijo novih cen ravnanja s komunalnimi odpadki s 1. 1. 2025.

III.

Sklep se objavi v Uradnem listu Republike Slovenije in začne veljati naslednji dan po objavi.

**Ob glasovanju je bilo prisotnih pet (5) članov OGGJS. Oblikovano mnenje je bilo sprejeto s štirimi (4) glasovi ZA in enim (1) glasom PROTI.**

**Ad3) Predstavitev izhodišč za pripravo novega Odloka o načinu izvajanja obvezne občinske gospodarske javne službe zbiranja komunalnih odpadkov v občini Bovec**

Mitja Constantini pojasni, da ima vsaka občina sprejet Odlok o ravnanju z komunalnimi odpadki, ki predpisuje način in pogoje opravljanja obvezne gospodarske javne službe ravnanja s komunalnimi odpadki. Odlok o ravnanju z komunalnimi odpadki v občini Bovec (Uradni list RS, št. 14/12 in 43/14) je bil sprejet 2012 in od takrat se je nabralo nekaj predlogov za spremembe in dopolnitve odloka. Predlaga se ukrepe, ki bi izboljšali ravnanje z odpadki z vidika kako izboljšati ločevanje odpadkov, kako zajeziti odpadke iz turizma in obremeniti tudi dejavnosti.

Predlaga se enoten odlok za vse tri občine skupaj (Bovec, Kobarid, Tolmin). Pojasni razloge za sprejem novega odloka:

* odlok treba uskladiti z Uredbo o obvezni občinski gospodarski javni službi zbiranja komunalnih odpadkov, ki nalaga izvajalcu javne službe, da izvajanje javne službe zbiranja prilagodi določbam te uredbe najpozneje v dveh letih od njene uveljavitve, v prvi vrsti gre za odvoz embalaže po sistemi »od vrat do vrat« v naseljih z najmanj 300 prebivalci,
* za imetnike turističnih sob in apartmajev določiti pogoje za sprejem odločitve o tipu zabojnik glede na vrsto odpadkov, s katerimi razpolagajo, in frekvenci odvoza,
* odprava nepravilnosti pri prevzemu odpadkov v zbirnih centrih, prevzem katerih bi se po novem izvajal proti plačilu tako za pravne kot fizične osebe, in sicer za odpadke, ki se zbirajo po sistemu »od vrat do vrat« in na ekoloških otokih,
* odprava pomanjkljivosti pri obračunu storitve ravnanja s komunalnimi odpadki za:

• bifeje, manjše trgovine, poslovalnice, druge poslovne prostore, velikosti do 100m2 (podlaga za obračun se določi število oseb glede na poslovno površino)

• imetnike kmetijskih gospodarstev (predlaga se pavšalno določena količina oddanih odpadkov, ki ustreza odvozu 120l zabojnika MKO)

• imetnike turističnih sob in apartmajev (določi se, da so dolžni storitev plačati glede na število nočitev, poleg tega pa tudi pavšal ene osebe na mesec kot nenaseljen objekt)

• študente in dijake (glede na to, da se ti za vikende vračajo domov, posledica česar je ustvarjanje odpadkov, po novem ni več predvidene oprostitve plačila).

Po zaključeni predstavitvi je predsednica dala na glasovanje naslednje **mnenje**:

**I.**

**Odbor za gospodarstvo in gospodarske javne službe podaja pozitivno mnenje k predlaganemu gradivu.**

**II.**

**Komunala Tolmin d.o.o. pripravi besedilo predloga novega Odloka o načinu izvajanja obvezne občinske gospodarske javne službe zbiranja komunalnih odpadkov v občini Bovec za javno obravnavo in podajo pripomb, ki se ga objavi na spletni strani Občine Bovec.**

**OGGJS je s petimi (5) glasovi za potrdil oblikovano mnenje.**

**Ad4) Predlog Sklepa o** **spremembah in dopolnitvah Sklepa o določitvi javnih parkirnih površin, višini parkirnin in letnih dovolilnic na območju Občine Bovec**

Marjeta Kavčič (Občinska uprava) pojasni, da je Občina Bovec v vmesnem času od uvedbe prometnega režima prejela več pripomb glede prometnega režima, ki velja na modrih conah (na območjih kratkotrajnega parkiranja, kjer je parkiranje brezplačno in časovno omejeno na največ 2 uri). Pripombe so bile predvsem s strani lokalnih prebivalcev na območju centra Bovca. Še posebej nastaja težava pri župnišču, kjer se je z uvedbo dvournega režima frekvenca prometa povečala, kar vpliva na kakovost bivanja in povečanje obremenjenosti s hrupom in onesnaženostjo zraka na okoliške hiše. Prav tako se opaža, da se po koncu septembra, ko se poletna sezona zaključuje, gostota prometa zmanjša in s tem tudi pritisk na parkirišča. Po pregledu zadeve in pogovorih z lokalnimi prebivalci s tega območja, se je oblikoval predlog za spremembo. Predlaga se, da se veljavnost režima na modrih conah ukine v času izven sezone, od 1. oktobra do 31. marca. To pomeni, da bo uporaba parkirnih mest v tem obdobju brezplačna in časovno neomejena. V času od 1. aprila do 30. septembra pa velja obstoječi režim, brezplačno parkiranje do največ 2 uri od 0.00 do 24.00. Pojasni še, da redarska služba temu predlogu ni naklonjena, saj meni, da je trenutni režim ustrezen. Poleg tega se parkirišča nahajajo v bližini storitvenih dejavnosti, kjer je smiselno z uvedenim režimom zagotavljati večjo frekvenco parkirnih mest za lažji dostop do storitev.

Predsednica je po krajši razpravi dala na glasovanje naslednje mnenje:

I.

Odbor za gospodarstvo in GJS meni, da se trenutni prometni režim na modrih conah ohrani na način, kot je v veljavi. Gradivo se ne da v nadaljnjo obravnavo na sejo Občinskega sveta.

**Odbor za gospodarstvo in gospodarske javne službe je oblikovano mnenje sprejel s (5) petimi glasovi ZA.**

**Ad5) Razprava in oblikovanje mnenja o predlogu za povišanje turistične takse in uskladitvi Odloka o turistični in promocijski taksi v občini Bovec**

Valter Mlekuž (župan) pojasni, da zaproša za mnenje Odbor glede možnosti povišanja turistične in promocijske takse za 25%, skupno na 2,50 EUR. Pove, da se bo točka, ne glede na mnenje Odbora uvrstila na naslednjo sejo Občinskega sveta, da tudi svetniki podajo svoje mnenje. Predlaga tudi eno od možnosti, da se turistična taksa poviša samo v času poletne sezone.

Mag. Cecilija Avsenik pove, da so na sestanku z Dolino Soče, ki zaračunava turistično takso povišanju takse naklonjeni, saj so tudi druge občine takso že povišale na 2,50 EUR. Pove tudi, da je že malo pozno za povišanje turistične takse, saj so ceniki za naslednje leto že pripravljeni.

Mitja Kravanja izpostavi, da nasprotuje povišanju, saj ni predstavljeno kako se denar turistične porabi.

Mag. Cecilija Avsenik pojasni, da gre večina turistične takse Dolini Soče za turistične projekte, lahko pa se spisek porabe turistične takse pripravi vsako leto. Pojasni, da je poraba turistične takse določena z zakonom.

**SKLEP:** Odbor za gospodarstvo in gospodarske javne službe je bil seznanjen s predlogom občinske uprave v zvezi s povišanjem takse in je podal negativno mnenje glede povišanja cene. Z **(1)** glasom **ZA, (3) glasovi PROTI in (1) glas VZDRŽAN** predlog ni bil sprejet.

V nadaljevanju se je obravnavalo možne spremembe Odloka o turistični in promocijski taksi v Občini Bovec, katere predloge je pripravila občinska uprava.

Andrej Fon pojasni spremembo tretjega odstavka 5. člena odloka (višina turistične takse v pavšalnem znesku):

Višino turistične takse v pavšalnem letnem znesku za lastnike počitniških hiš in počitniških stanovanj se določi glede na stanovanjsko površino počitniške hiše ali stanovanja in znaša:

* za stanovanjsko površino do 30 m2: 90,00 eurov,
* za stanovanjsko površino nad 30 do 50 m2: 135,00 eurov,
* za stanovanjsko površino nad 50 do 70 m2: 180,00 eurov,
* za stanovanjsko površino nad 70 do 90 m2: 225,00 eurov,
* za stanovanjsko površino nad 90 m2: 270,00 eurov.

Cena posameznega stanovanja/hiše je določena na podlagi merila iz 22. člena ZST-1 in je specificirana za vsako stanovanje/hišo posebej. V odloku se navede znesek, iz katerega je razvidno plačilo za posamezno stanovanje/hišo glede na stanovanjsko površino. Nov treti odstavek bi se glasil: »Višina turistične takse v pavšalnem letnem znesku za lastnike počitniških hiš in počitniških stanovanj je določena v višini 45 eurov za posamezno ležišče glede na stanovanjsko površino počitniške hiše ali stanovanja«.

Za počitniško hišo ali počitniško stanovanje se šteje, da ima naslednje število ležišč:

* do 30 m2 stanovanjske površine objekta: dve ležišči,
* nad 30 do 50 m2 stanovanjske površine objekta: tri ležišča,
* nad 50 do 70 m2 stanovanjske površine objekta: štiri ležišča,
* nad 70 do 90 m 2 stanovanjske površine objekta: pet ležišč,
* nad 90 m2 stanovanjske površine objekta: šest ležišč.

**SKLEP**: Odbor za gospodarstvo in gospodarske javne službe je bil seznanjen s predlogom občinske uprave v zvezi s spremembo tretjega odstavka 5. člena odloka, in je podal **POZITIVNO** mnenje s **(5)** glasovi **ZA,** da se odlok spremeni.

Da se k 5. člen odloka doda nov odstavek z besedilom:

»Za stanovanjsko površino iz prejšnjega odstavka se šteje uporabna površina, kot je navedena v katastru stavb.« S samim odstavkom se natančno definira izračun površine, ki je podlaga za odmero pavšalne turistične takse«.

**SKLEP**: Odbor za gospodarstvo in gospodarske javne službe je bil seznanjen s predlogom občinske uprave v zvezi z novim odstavkom v 5. členu odloka, in je podal **POZITIVNO** mnenje z **(5)** glasovi **ZA,** da se odlok spremeni.

Da se premeni 6. člen odloka ki se sedaj glasi:

»(1) Poleg zavezancev, ki so v prvem odstavku 18. členu ZSRT-1 oproščeni plačila turistične in promocijske takse za prenočevanje pod pogoji iz 7. člena tega odloka, so dodatno popolno oproščeni plačila turistične takse in posledično promocijske takse tudi:

* osebe, ki so na začasnem delu in prebivajo v nastanitvenem obratu od 3 do 30 dni.
* državljani Ukrajine z začasno zaščito ter njihovi družinski člani za celotno obdobje bivanja v nastanitvenem obratu,
* državljani Ukrajine, ki so prosilci za mednarodno zaščito ali osebe z mednarodno zaščito ter njihovi družinski člani za celotno

Do oprostitve plačila turistične takse, ki se plačuje v letnem pavšalnem znesku, so upravičeni naslednji zavezanci:

* lastniki počitniških hiš in počitniških stanovanj, ki niso primerna za bivanje, kar se dokazuje z ustreznim fotografskim materialom oziroma ogledom nepremičnine,
* lastniki počitniških hiš/stanovanj, ki imajo stalno prebivališče na območju občine Bovec. - lastniki počitniških hiš, ki svoje nastanitve dajejo v uporabo državljanom Ukrajine z začasno zaščito ter njihovim družinskim članom sorazmerno za celotno obdobje bivanja v počitniških hišah/stanovanjih,
* lastniki počitniških hiš, ki svoje nastanitve dajejo v uporabo državljanom Ukrajine, ki so prosilci za mednarodno zaščito ali osebam z mednarodno zaščito ter njihovim družinskim članom sorazmerno za celotno obdobje bivanja v počitniških hišah/stanovanjih. Oprostitev plačila turistične takse iz prvega in drugega odstavka tega člena se oprosti z odločbo pristojnega organa iz 3. člena tega odloka, kot slednje predpisuje drugi in tretji odstavek 7. člena tega odloka.«

Spremeni se druga in tretja alineja v prvem odstavku 6. člena odloka, s katerim se podeli vsem osebam zaščita, v koliko do nje upravičeni. Tako se druga in tretja alineja v prvem odstavku 6. člena glasi:

»- osebe z začasno zaščito ter njihovi družinski člani za celotno obdobje bivanja v nastanitvenem obratu,

- osebe, ki so prosilci za mednarodno zaščito ali osebe z mednarodno zaščito ter njihovi družinski člani za celotno obdobje bivanja v nastanitvenem obratu.«

Spremeni se drugi odstavek 6. člena, kjer se doda nova alineja za upravičence, ki oddajo stanovanja v najem. Sam odstavek se bolj definira in izbriše besedo državljani Ukrajine in uporabi besedo osebe. Tako bi se drugi odstavek 6. člena glasil:

»Do oprostitve plačila turistične takse, ki se plačuje v letnem pavšalnem znesku, so upravičeni naslednji zavezanci:

− lastniki počitniških hiš ali stanovanj, ki niso primerna za bivanje, kar se dokazuje z ustreznim fotografskim materialom oziroma ogledom nepremičnine. Oprostitev velja za čas trajanja neuporabe.,

− lastniki počitniških hiš ali stanovanj, ki imajo stalno prebivališče na območju občine Bovec,

− lastniki počitniških hiše ali stanovanj, ki so v postopku obnove, kar se dokazuje z ustreznim fotografskim materialom. Oprostitev velja za čas trajanja obnove,

− počitniške hiše in stanovanja, ki se oddajajo v najem, kar se ustrezno prijavi pristojnemu finančnemu organu. Oprostitev velja za čas trajanja najema.

− lastniki počitniških hiš, ki svoje nastanitve dajejo v uporabo osebam z začasno zaščito ter njihovim družinskim članom sorazmerno za celotno obdobje bivanja v počitniških hišah/stanovanjih,

− lastniki počitniških hiš, ki svoje nastanitve dajejo v uporabo osebam, ki so prosilci za mednarodno zaščito ali osebam z mednarodno zaščito ter njihovim družinskim članom sorazmerno za celotno obdobje bivanja v počitniških hišah/stanovanjih.«

SKLEP: Odbor za gospodarstvo in gospodarske javne službe je bil seznanjen s predlogom občinske uprave v zvezi s spremembami 6. člena odloka, in je podal **POZITIVNO** mnenje s **(5)** glasovi **ZA,** da se odlok spremeni.

**Ad8) Razno**

Marjeta Kavčič pove, da je najavljen javni razpis za zagotavljanje javnih najemnih stanovanj. Spomni, da dve leti nazaj se občini ni uspelo prijaviti na razpis, prijavila pa se je Občina Tolmin. Predmet javnega razpisa so novogradnje, nakupi in prenova stanovanj.

Odbor se je seznanil z najavo razpisa in podal mnenje, da se Občina prijavi na razpis, saj ni znano kdaj bo dom za DSO zaključen in da se izkoristi možnost za pridobitev sredstev za sofinanciranje na podlagi najavljenega razpisa.

Druge razprave ni bilo.

Seja OGGJS je bila zaključena ob 20.15.

Zapisali:

Darja Klavora

Marjeta Kavčič

|  |
| --- |
| **Bojana Zorč Kravanja** predsednica Odbora za gospodarstvo in gospodarske javne službe |